Laos
Laosin demokraattinen kansantasavalta eli Laos on 6,8 miljoonan asukkaan sisämaavaltio Kaakkois-Aasiassa. Sen rajanaapureita ovat Thaimaa, Myanmar (Burma), Kiina, Vietnam ja Kambodža. Maa on köyhä ja vuoristoinen. Entinen Ranskan siirtomaa on virallisesti sosialistinen valtio, jonka kulttuuria sävyttää buddhalaisuus. Sen sademetsissä elää harvinaisia eläinlajeja.
Bokeo
Bokeo (laoksi ບໍ່ແກ້ວ, suomeksi "Kivikaivos") on provinssi Laosin pohjoisosissa. Provinssi on rikastunut kaivostoiminnan avulla. Bokeon pääkaupunki on Mekong-joen varrella sijaitseva 17 000 asukkaan Ban Houayxay. Bokeon pinta-ala on 6 196 neliökilometriä. Vuoden 2015 väestönlaskennassa maakunnassa oli 179 300 asukasta.